असार १७ को बाढीपछि प्रधानमन्त्री शेरबहादुर देउवा, गृहमन्त्री जनार्दन शर्मासहितको टोली मैनाकडेरीछेउमै रहेको भेडिया पुगेको थियो । बाढीपीडितको अवस्था बुझ्नुका साथै टोलीले महुली नदीले कटान गरेको तटबन्धको निरीक्षण गरेको थियो । ‘प्रधानमन्त्रीज्यूको भ्रमणपछि हामी निकै उत्साहित थियौं’, पीडित लक्ष्मण रामले भने, ‘ठूला मानिस आएपछि कटान भएको तटबन्ध तत्कालै निर्माण हुन्छ कि भन्ने आशामा थियौं तर केही भएन । साउन २८ गते फेरि बाढी आयो र थप बिजोग बनायो ।’
